proxectonos/corpus_dominio_legal_administrativo_tmp huggingface dataset:
28/07/2022 | Administración LocalMunicipal
Vimianzo
Aprobación bolsa de técnicos/as de Museos e Interpretación del Patrimonio

Aprobación da bolsa de traballo para a cobertura de postos de técnico/a de Museos e Interpretación do Patrimonio no Concello de Vimianzo Por Resolución de Alcaldía núm.884/2022 de data 21/07/2022 aprobouse a bolsa de traballo para a cobertura de postos de técnico/a de Museos e Interpretación do Patrimonio no Concello de Vimianzo, funcionarios interinos (grupo A2) (Exp.2022/E001/000007): RECURSOS: Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación (mediante o anuncio, segundo a base 9ª). Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Vimianzo, 21 de xullo de 2022 A Alcaldesa Mónica Rodríguez Ordóñez
28/07/2022 | Administración LocalMunicipal
Porto do Son
Modificación da data de celebración da Xunta de Goberno Local

Data decreto: ver marxe. D. JOSÉ LUIS OUJO POUSO, Alcalde- Presidente do Concello de Porto do Son, no uso das facultades que lle confire a normativa de réxime local, dita a seguinte resolución: Con data de 15 de xuño de 2019 se constituíu a Corporación Municipal do Concello de Porto do Son. Mediante decreto de alcaldía nº 544 de 01.07.2019 se resolvía: “CUARTO: A Xunta de Goberno Local constituirase nos dez días seguintes á data desta resolución e celebrará as súas sesións ordinarias semanalmente os luns, ás 9:00 horas.” Considerando que por necesidades organizativas do concello cómpre modificar a periodicidade das sesións da Xunta de Goberno Local. Considerando que, de conformidade, co disposto nos artigos 20.1 b) da Lei 7/1985, do 2 de abril, reguladora das bases do réxime local e 59.2 b) da Lei 5/1997, do 22 de xullo, de Administración Local de Galicia a Xunta de Goberno Local constitúe un órgano necesario por ter unha poboación superior a 5.000 habitantes. Logo de ver que conforme ao disposto no artigo 112 do RD 2568/1986, do 28 de novembro, Regulamento de organización, funcionamento e réxime xurídico das Entidades Locais, lle corresponde ao señor Alcalde determinar, mediante resolución, o día e hora no que a Xunta de Goberno Local celebrará as súas sesións ordinarias. Visto canto antecede, RESOLVO: Primeiro: Modificar a data e hora de celebración das sesións ordinarias da Xunta de Goberno Local, de xeito que celebrará as súas sesións ordinarias semanalmente aos mércores ás 13:00 horas. Para o caso de que ese día teña a consideración de festivo, o Alcalde-Presidente poderá mudar a data de celebración ao primeiro día hábil anterior ou posterior, mantendo o seu carácter de ordinaria. Segundo: Notificar a presente resolución aos membros da Xunta de Goberno Local e dar traslado da mesma aos Departamentos de Intervención e Tesourería. Terceiro: Publicar a presente resolución no BOP da Coruña e no taboleiro de edictos do Concello. Cuarto: Dar conta desta resolución ao Pleno da Corporación na primeira sesión que teña lugar. Porto do Son, a 22 de xullo de 2022. O Alcalde, José Luís Oujo Pouso.
28/07/2022 | Administración LocalMunicipal
Mugardos
Padrón dos comedores escolares municipais do mes de maio 2022: corrección de erros

A resolución núm.556 do 09/06/2022 aprobou os padróns fiscais correspondentes ao mes de maio do exercicio 2022 dos servizos de almorzo e xantar do comedor escolar municipal. Por resolución núm.671 corríxese erro padecido no padrón fiscal correspondente ao mes de maio do exercicio 2022 polo servizo de xantar do comedor escolar no CEIP Santiago Apóstolo. Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Contra a referida liquidación poderá Vde. Interpoñer o recurso de reposición ante a propia Alcaldía no prazo de un mes, contado a partir do día seguinte ó da notificación da presente, ó que se refire o art.108 da Lei 7/1985, de 2 de abril, Reguladora das Bases de Réxime Local, tal como preceptúa o artigo 14 da lei 39/1988, de 28 de decembro, reguladora das Facendas Locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdición competente. Dous meses contados a partir do seguinte ao da finalización da exposición pública. Unha vez transcorrido o prazo de ingreso voluntario sen que se satisfaga a débeda, iniciarase o período executivo, de acordo co teor dos artigos 26, 28 e 161 da Lei 58/2003, do 17 de decembro, xeral tributaria, o que determinará a esixencia dos xuros de mora, así como a das recargas que correspondan e, se é o caso, das custas do procedemento de constrinximento. Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumprimento do disposto no artigo 102 da Lei 58/2003, de 17 de decembro, Xeral tributaria. Asinado dixitalmente en Mugardos o 22 de xullo de 2022 polo concelleiro Delegado de Facenda, Persoal e Participación Cidadá, José Miguel Mahía Prados (Delegación da Alcaldía: R. A. 536 de 24.05.2021)
28/07/2022 | Administración LocalMunicipal
As Somozas
Exposición pública de aprobación de padrón fiscal polo subministro de auga potable do 2º trimestre de 2022

Aprobado por Resolución da Alcaldía de data 21 de xullo de 2022 o resumo de facturación e padrón de contribuíntes da taxa polo subministro de auga potable correspondente ao 2º trimestre de 2022, e de conformidade co disposto no artigo 124 da Lei xeralPadr tributaria e 88 do Regulamento xeral de recadación, o citado padrón someterase a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. Durante o prazo de exposición pública os interesados poderán interpor recurso de reposición perante o Concello das Somozas, no prazo dun mes, contado dende o día seguinte ao de finalización do período de exposición. Contra a resolución de recurso de reposición poderá interpoñer, ante o Xulgado do Contencioso-Administrativo, no prazo de dous meses. O prazo de ingreso en período voluntario será de un mes dende a publicación deste anuncio no BOP. Transcorrido o mesmo procederase a esixir os xuros e os recargos que legalmente procedan. As Somozas, 21 de xullo de 2022, Asinado electrónicamente O alcalde, Asdo.: Juan Alonso Tembrás
28/07/2022 | Administración LocalMunicipal
Muros
Anuncio de exposición ao público da conta xeral do exercicio 2021

Formulada a conta xeral do Concello de Muros correspondente ao exercicio 2021, integrada polas contas e estados a que fai referencia o art.209.2 do RDL 2/2004, do 5 de marzo, TRLFL, e informada pola Comisión Especial de Contas en sesión celebrada o 21 de xullo de 2022, exponse ao público cos documentos que a xustifican, na Secretaría deste Concello, polo prazo de 15 días, durante os cales os interesados/as podan presentar reclamacións, reparos ou observacións, de conformidade co disposto no art.212.3 do RDL 2/2004, do 5 de marzo, TRLFL. En Muros a 22 de outubro de 2022 A Alcaldesa -Presidenta Asdo.: María Inés Monteagudo Romero
28/07/2022 | Administración LocalMunicipal
Padrón
Lista provisional de admitidas e admitidos e excluídas e excluídos no procedemento de selección de persoal funcionario de carreira para cubrir unha praza de técnico/a de administración xeral, escala administración xeral, subescala técnica

En cumprimento do establecido na base 5 das que rexen o procedemento de selección número 07/2022-SPF, mediante o sistema de oposición, de persoal funcionario de carreira para cubrir unha praza de técnico/a de administración xeral, escala administración xeral, subescala técnica, grupo A, subgrupo A1, incluída na oferta de emprego público do 2022, faise público que por Decreto do señor Alcalde número 500/2022, do 21 de xullo, acordouse: «Primeiro. Aprobar a seguinte lista provisional de persoas admitidas e excluídas no procedemento de selección número 07/2022-SPF, mediante o sistema de oposición, de persoal funcionario de carreira para cubrir unha praza de técnico/a de administración xeral, escala administración xeral, subescala técnica, grupo A, subgrupo A1, incluída na oferta de emprego público do Concello de Padrón do 2022: Segundo. Outorgar ás persoas omitidas ou excluídas un prazo de dez (10) días hábiles para enmendar os erros ou os defectos que motivaron a súa omisión ou exclusión, a contar dende a publicación da presente resolución no Boletín Oficial da Provincia da Coruña. Terceiro. Facer pública a presente resolución mediante anuncio que se inserirá no Boletín Oficial da Provincia da Coruña, no Taboleiro electrónico do Concello de Padrón (https://sede.padron. gal/) e no Taboleiro da Casa do Concello. Cuarto. Dar traslado da presente resolución ao Delegado de Persoal e á Intervención municipal e dar conta ao Pleno na primeira sesión ordinaria que se convoque.» Padrón, 22 de xullo do 2022 O Alcalde (documento asinado dixitalmente) Asdo. Antonio Fernández Angueira
28/07/2022 | Administración LocalMunicipal
Muxía
Anuncio de padrón fiscal de taxa pola entrada de vehículos dende a vía pública 2022 (vados)

Con data 22 de xullo de 2022 por esta Alcaldía apróbase inicialmente a Padrón fiscal da taxa por reserva de dominio público local para entrada de vehículos ( vado permanante) do ano 2022 co seguinte detalle: “Visto o padrón da taxa por entrada de vehículos dende a vía pública ós edificios, locais e solares e das reservas de vía pública por aparcamento, cargo, descarga e outras actividades en intereses particulares do Padrón do Ano 2022 (85 recibos por importe total de 2.740,00 euros). Considerando o establecido na Lei Reguladora de Facendas Locais, aprobada por Real Decreto Lexislativo 2/2004, do 5 de marzo, e o recollido na Ordenanza fiscal nº 17 da taxa por prestación de servizos e utilización de instalacións culturais, educativas, deportivas e análogos de titularidade municipal; así como nas restantes normas concordantes na materia. Considerando a atribución concedida ao alcalde polo artigo 21.1 da Lei 7/1985, de 2 de abril, Reguladora das Bases de Réxime Local (LBRL). Visto canto antecede esta Alcaldía RESOLVE: PRIMEIRO: Aprobar o padrón do vados do Ano 2022 (85 recibos por importe total de 2.740 euros). SEGUNDO: Abrir un período de alegacións polo prazo de quince días hábiles, contados a partir da publicación do anuncio no taboleiro de edictos, a efectos de reclamacións. En caso de non formularse, entenderase aprobado automaticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos. O prazo de cobro en vía voluntaria para estes suxeitos pasivos comezará dende que se resolva a súa reclamación. TERCEIRO: Abrir o período de cobro en vía voluntaria, dende o 01 de Setembro de 2022 ata o 31 de Outubro de 2022, ambos inclusive, na modalidade de notificación colectiva, consonte con art.102.3 da Lei 58/2003, do 17 de decembro, xeral tributaria. As liquidacións que figuren correctamente domiciliadas faranse chegar ás respectivas entidades de depósito para que sexan cargadas nas contas dos seus clientes. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei Xeral Tributaria. CUARTO: Dar traslado desta Resolución aos servizos económicos municipais para o seu coñecemento e efectos oportunos.” Muxía, a 22 de xullo de 2022. O Alcalde Santiago M. Toba Campaña.
28/07/2022 | Administración LocalMunicipal
Sada
Secretaría
Convocatoria de proceso selectivo para confecciónar bolsa de emprego para postos de peón e peón-condutor de brigadas de prevención e extinción de incendios forestais ou outros postos relacionados

A Alcaldía do Concello de Sada aprobou as seguintes convocatorias de procesos selectivos: As bases das convocatorias estarán expostas ao público e a disposición das persoas interesadas nas Oficinas Municipais, Avda. da Mariña, 25, tfno.: 981 620 075, no taboleiro da sede electrónica municipal https://sede.sada. gal e na páxina web municipal www.sada. gal. O prazo de presentación de instancias contarase a partir do día seguinte ao de publicación deste anuncio no BOP da Coruña. Sada,26 de xullo de 2022 O alcalde.: Jose Eliecer Pumeda Fernandez de los Rios
20/07/2022 | Administración LocalMancomunidades
Mancomunidade de Concellos da Comarca de Ferrol
Aprobación inicial do expediente de modificación de crédito n.º 08/2022, subexpte n.º 02/2022 de suplemento de crédito

O Pleno da Mancomunidade de Concellos da Comarca de Ferrol, na sesión celebrada o día 11 de xullo de 2022, aprobou inicialmente o expediente de modificación de crédito n.º 08/2022, subexpte n.º 02/2022 de suplemento de crédito. Este acordo será obxecto de exposición pública no taboleiro de anuncios da sede electrónica da Mancomunidade de Concellos da Comarca de Ferrol durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas, de conformidade co establecido no artigo 169.1 do texto refundido aprobado por RDL 2/2004 de 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do RDL 2/2004. No caso de presentarse reclamacións, o Pleno disporá do prazo de un mes para resolvelas. Ferrol, 13 de xullo de 2022, O Presidente da Mancomunidade de Concellos da Comarca de Ferrol, Ángel Mato Escalona
20/07/2022 | Administración LocalMunicipal
Ferrol
Intervención
Aprobación inicial do expediente de modificación de crédito n.º 55/2022, subexpediente n.º 05/2022 de suplemento de crédito

O Pleno da Corporación, na sesión celebrada o día 30 de xuño de 2022, aprobou inicialmente o expediente de modificación de crédito n.º 55/2022, subexpte n.º 05/2022 de suplemento de crédito. Este acordo será obxecto de exposición pública no taboleiro de anuncios da sede electrónica do Concello de Ferrol (https://www.ferrol. gal/sede) durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas, de conformidade co establecido no artigo 169.1 do texto refundido aprobado por RDL 2/2004 de 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do RDL 2/2004. No caso de presentarse reclamacións, o Pleno disporá do prazo de un mes para resolvelas. Ferrol, 11 de xullo de 2022 A Concelleira delegada da área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e EDUSI María Teresa Deus Trasobares
20/07/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.47351 Concesión dun caudal de auga a Mª del Carmen Grille Ferreiro, no concello de Santa Comba (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 14 de xuño de 2022 e como resultado do expediente incoado para o efecto, outorgouse a Mª del Carmen Grille Ferreiro unha concesión de 229,25 m3 anuais de auga que procede dun manancial situado no lugar do Mato, na parroquia de Cícere (San Pedro), no concello de Santa Comba (A Coruña), con destino a uso doméstico. Número Expte.: DH. A15.47351 Santiago de Compostela, 14 de xullo de 2022 O xefe do Servizo de Tramitación Técnico-Administrativa do Dominio Público Hidráulico Monica Viviana Helms Potirniche
20/07/2022 | Administración LocalMunicipal
Fisterra
Exposición pública da conta xeral do exercicio 2021 do Concello de Fisterra

En cumprimento do disposto no artigo 212 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, e una vez que foi debidamente informada pola Comisión Especial de Contas, na sesión que celebrou o 13/07/2022, exponse ao público a Conta Xeral correspondente ao exercicio 2021, por un prazo de quince días, a fin de que durante ese prazo e oito días máis, aqueles que se consideren interesados poidan presentar cantas reclamacións, reparos ou observación que consideren convintes. Fisterra, 15 de xullo de 2022 O Alcalde-Presidente Asdo. José Marcote Suárez
20/07/2022 | Administración LocalMunicipal
As Somozas
Aprobación padrón SAF xuño

Por Resolucións da alcaldía 2022-0269 e 2022-0268 do 14/07/2022, aprobáronse os padróns de contribuíntes e liquidación do servizo de axuda no fogar nas modalidades do Sistema de Dependencia e de Libre Concurrencia respectivamente, correspondentes ao mes de xuño de 2022, expoñéndose ao púbico para a súa notificación colectiva segundo o establecido no artigo 102.3 da Lei Xeral Tributaria 58/2003, do 17 de decembro, polo prazo de quince días hábiles, a contar dendo o día seguinte á publicación deste anuncio, quedando a disposición dos interesados a efectos da presentación de reclamacións. Contra este acordo e as liquidacións aprobadas, os contribuíntes poderán interpoñer preceptivamente o recurso de reposición perante a Alcaldía, no prazo dun mes dende o día seguinte ao da finalización do período de exposición pública. O recurso entenderase rexeitado se no prazo dun mes dende a súa presentación non se resolve expresamente, quedando aberta a vía para a interposición do recurso contencioso-administrativo ante o xulgado do contencioso-administrativo. Todo isto sen prexuízo de calquera outro recurso que os interesados consideren oportuno. As Somozas, 14 de xullo de 2022 O alcalde, Juan Alonso Tembrás
20/07/2022 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de exposición ao público de aprobación inicial de expediente de crédito extraordinario 2022-CREXT-11 por importe de 603.436,46 euros, financiado co remanente líquido de tesourería para gastos xerais do exercicio 2021

O Pleno da Corporación municipal, en sesión extraordinaria celebrada o día 15 de xuño de 2022, aprobou inicialmente o expediente de modificación orzamentaria de crédito extraordinario 2022-CREXT-11 dentro do vixente Orzamento municipal do ano 2022, financiado co Remanente Líquido de Tesourería para Gastos Xerais do Concello procedente da liquidación do exercicio 2021. En cumprimento do disposto no artigo 177.2 en relación co 169.1 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora de facendas locais, este expediente modificativo de crédito exponse ao publico durante un prazo de quince días hábiles no taboleiro de anuncios do Concello de Santiago de Compostela sito na súa sede electrónica (https://sede.santiagodecompostela. gal) e nos servizos económicos do Concello, na rúa Galeras nº 5, a efectos de que as persoas interesadas poidan presentar as reclamacións que estimen oportunas (as reclamacións que se presenten deberán conter necesariamente o seguinte código de referencia para o seu rexistro “CREXT-11”). No caso de non presentarse reclamación algunha entenderase definitivamente aprobado o acordo inicial. Santiago de Compostela, 17 de xuño de 2022 A concelleira delegada de Economía, Facenda, Persoal, Contratación e Modernización da Administración Local Marta Abal Rodríguez
20/07/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.79186 Solicitude de concesión de augas públicas presentada por José Rodríguez Espiñeira, en representación da Comunidade de Regantes A Namela (Ames)

Pablo Sebastian Lentijo Holzmann, en representación da Comunidade de Regantes da Namela, solicita de Augas de Galicia a concesión dun aproveitamento de augas públicas coas seguintes características: SOLICITANTE: Comunidade de Regantes de A Namela VOLUME TOTAL ANUAL: 1.136,56 m 3 /ano CAUDAL MÁXIMO INSTANTÁNEO: 0,036 l/s DESTINO: rega ORIXE: mananciais nas parcelas 252 e 362 do polígono 513 PARROQUIA: San Tomé de Ames CONCELLO: Ames O aproveitamento consiste na captación de dous mananciais, denominados “A Coutada de Vilar”, na parcela de referencia catastral 15002A513002520000BI, e “A Namela”, na parcela de referencia 15002A513003620000BY, mediante pozos de aneis de formigón de 6,5 m de profundidade e 1,25 m de diámetro, e na condución das augas captadas mediante tubería de polietileno de 50 mm de diámetro dende estes mananciais ata o depósito de almacenamento e distribución, previo paso no primeiro caso por unha arqueta, e reunión de ámbalas dúas orixes mediante unha unión en T. O depósito consiste nunha estrutura a modo de plataforma en formigón armado de 1,40x2,50x1,80 m, onde se localiza un repartidor de aceiro inoxidable que distribúe a auga de maneira homoxénea a dous depósitos cilíndricos de fibra de 1,06 m de diámetro e 1,45 m de altura e 1.200 litros de capacidade. Dende cada depósito realízase a distribución por gravidade ata as parcelas a regar mediante tubería de 32 mm de diámetro, mentres que as augas sobrantes discorren libremente segundo a orografía do terreo. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ames ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial – Jesús Antonio Manrique Merino (Sinatura dixital), 07 de xullo de 2022.
20/07/2022 | Administración LocalMunicipal
Paderne
Suplemento de crédito 1/2022 SC

O pleno do Concello de Paderne, na sesión extraordinaria de 14/07/2022 adoptou o acordo de aprobación inicial de Suplemento de Crédito 1/2022 por importe de 421.273,76€ e de expoñer ao público o expediente da modificación por prazo de quince días, mediante anuncio no Boletín Oficial da Provincia de A Coruña a efectos de presentación de reclamacións polos interesados. Considerarase elevado a definitivo este acordo no caso de que non se presente ningunha reclamación, procedéndose a dar cumprimento ao trámite da súa publicación, resumida por capítulos no Boletín Oficial da Provincia, ao abeiro do prevenido no artigo 177 en relación co 169 do RDLeg. polo que se aproba o Texto Refundido da Lei Reguladora das Facendas Locais 2/2004. En Paderne a 15 de xullo de 2022 O ALCALDE D. César Longo Queijo
20/07/2022 | Administración LocalMunicipal
Porto do Son
Delegación de Alcaldía no 1ª tenente de alcalde

Por Resolución de Alcaldía n.º 2022/741 de data 14 de xullo de 2022 aprobouse a Resolución que se transcribe literalmente: “Descrición do decreto: Delegación de Alcaldía no 1ª Tenente de Alcalde. D. JOSÉ LUIS OUJO POUSO, Alcalde- Presidente do Concello de Porto do Son, no uso das facultades que lle confire o art.21.1 da Lei 7/1985, do 2 de abril, reguladora das bases do réxime local (LBRL), dita a seguinte resolución: Por ter que ausentarme da Alcaldía os días 15 ao 19 de xullo ( ambos inclusive) de conformidade co disposto no artigo 23.3 da Lei 7/1985, do 2 de abril, reguladora das bases de réxime local; no artigo 63 da Lei 5/1997, do 22 de xullo, de administración local de Galicia; e no artigo 47 do Real decreto 2568/1986, do 28 de novembro, polo que se aproba o regulamento de organización, funcionamento e réxime xurídico das Entidades locais, DISPOÑO: PRIMEIRO. Delegar as funcións da Alcaldía durante os citados días 15 a 19 de xullo de 2022 ( ambos inclusive) na 1º Tenente de alcalde, Dona María José Maneiro Quintáns. No suposto de producirse a vacante, ausencia ou enfermidade do anteriormente indicado, as referidas funcións pasarían automaticamente aos demais tenentes de alcalde, segundo a orde de nomeamento. No suposto que o abaixo asinante alcalde se reincorporase ás súas funcións antes de ter transcorrido o período expresado no apartado núm.1 da presente resolución, a presente delegación quedaría automaticamente revogada. SEGUNDO. Que as resolucións Administrativas que se adopten no exercicio desta delegación, se notifiquen ao interesado con indicación de dita circunstancia. TERCEIRO. Notificar o presente Decreto ao interesado, procedéndose a súa publicación no taboleiro de edictos da Corporación e no Boletín Oficial da Provincia, dándose conta ao Pleno da Corporación na primeira sesión que se celebre.” En Porto do Son, a 15 de xullo de 2022. A Alcaldesa accidental María José Maneiro Quintáns
20/07/2022 | Administración LocalMunicipal
Zas
Convocatoria de contratacion da Brigada de incendios 2022: 4 peóns de brigada

Anuncio da convocatoria para a contratación de 4 peóns e a formación dunha lista de substitución para a brigada de incendios do Concello de Zas Por Resolución núm.237/2022, de 19 de xullo, aprobáronse as bases para a contratación de 4 peóns da brigada de incendios do Concello de Zas e a formación dunha lista de substitución, a xornada completa. O prazo de presentación de instancias é de catro días hábiles contados a partir do seguinte á publicación deste anuncio no Boletín Oficial da Provincia. As persoas interesadas poderán consultar as bases no Taboleiro de anuncios da sede electrónica do Concello, https://sede.concellodezas.orgEn Zas, 19 de xullo de 2022 O Concelleiro delegado D. Óscar Lema Romero (Decreto de delegación competencias 167/2022 de 27/05/2022)
20/07/2022 | Administración LocalMunicipal
Cee
Acordo do Pleno do Concello de Cee polo que se aproba inicialmente a Modificación do Plan Estratéxico de Subvencións do Orzamento para o ano 2022. Expediente Nº: 2022/X999/000018

O Pleno do Concello de Cee en sesión extraordinaria celebrada o día 13 de xullo de 2022, acordou a aprobación inicial da Modificación do Plan Estratéxico de Subvencións do Orzamento para o ano 2022 Sométese o expediente a información pública polo prazo de trinta días hábiles a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [dirección https://www.cee. gal]. Se transcorrido devandito prazo non se presentaron reclamacións, considerarase aprobado definitivamente devandito Acordo. Cee, 14 de xullo de 2022 Alcaldesa do Concello de Cee. Julia Ana Drets Chaneta.
20/07/2022 | Administración LocalMunicipal
Carballo
Delegación de función da alcaldía dende o día 27 de xullo ao 7 de agosto, ambos incluídos

Mediante resolución da Alcaldía número 2124/2022 de 15 de xullo, por ausencia do termo municipal do concello de Carballo, foron delegadas as funcións da Alcaldía, dacordo co seguinte: Dende o día 27 de xullo ata o día 7 de agosto, ambos incluídos, as funcións da Alcaldía serán asumidas pola segunda tenente de Alcalde e concelleira delegada de Planificación, Estratexia Urbana e Contratación, dona Laura Alina Patsi Walton. O que se publica para xeral coñecemento. Carballo, 15 de xullo de 2022 Alcalde, Evencio Ferrero Rodríguez
20/07/2022 | Administración LocalMunicipal
Valdoviño
Aprobación inicial do Plan municipal de prevención e defensa contra os incendios forestais do Concello de Valdoviño

Despois de aprobarse inicialmente, mediante acordo do Pleno do Concello de Valdoviño, na sesión celebrada o día 7 de xullo de 2022, o borrador do Plan Municipal de Prevención e Defensa contra os Incendios Forestais do Concello de Valdoviño, en cumprimento do establecido no artigo 83 da Lei 39/2015, do 1 de outubro, do Procedemento Administrativo Común das Administracións Públicas (LPACP en adiante). Dito borrador do Plan Municipal de Prevención e Defensa contra os incendios Forestais do Concello de Valdoviño exhibirase en formato papel no departamento de Obras e Urbanismo (Avda Porta do Sol, nº 25, C. P. 15.552, Valdoviño, A Coruña), en horario de oficina (luns, mércores e venres en horario de 11:00 a 13:00 horas) e na páxina web do Concello (www.concellodevaldovino.com). Durante un período de 30 días hábiles a partir da publicación deste anuncio no Boletín Oficial da Provincia da Coruña, calquera persoa física e xurídica poderá examinar o expediente co fin de que as persoas que o desexen poidan formular as correspondentes alegacións, observacións e suxerencias. Se transcorrido o dito prazo indicado non se presentasen alegacións, considérase aprobado definitivamente. En Valdoviño, 15 de xullo de 2022 O Alcalde, Asdo.- Alberto González Fernández
20/07/2022 | Administración LocalMunicipal
Ferrol
Intervención
Aprobación inicial do expediente de modificación de crédito n.º 49/2022, subexpediente n.º 1/2022 de crédito extraordinario

O Pleno da Corporación, na sesión celebrada o día 30 de xuño de 2022, aprobou inicialmente o expediente de modificación de crédito n.º 49/2022, subexpte n.º 1/2022 de crédito extraordinario. Este acordo será obxecto de exposición pública no taboleiro de anuncios da sede electrónica do Concello de Ferrol (https://www.ferrol. gal/sede) durante o prazo de quince días hábiles, a contar dende a publicación do anuncio no Boletín Oficial da Provincia, para que os interesados poidan examinar o expediente e presentar as alegacións que consideren oportunas, de conformidade co establecido no artigo 169.1 do texto refundido aprobado por RDL 2/2004 de 5 de marzo. No suposto de non presentarse reclamacións contra este acordo, o expediente considerarase definitivamente aprobado, debendo cumprirse os trámites previstos no artigo 169 do RDL 2/2004. No caso de presentarse reclamacións, o Pleno disporá do prazo de un mes para resolvelas. Ferrol, 11 de xullo de 2022 A Concelleira delegada da área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e EDUSI María Teresa Deus Trasobares
20/07/2022 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de aprobación definitiva dos expedientes de crédito extraordinario nº 2022-CREXT-08, de importe 1.955.000,00 euros, e de suplemento de crédito 2022-SUPLE-05, de importe 1.420.000,00 euros, financiados co RLTGX 2021

O Pleno da Corporación municipal, en sesión extraordinaria celebrada o día 17 de xuño de 2022, aprobou inicialmente o expediente de modificación orzamentaria de crédito extraordinario 2022-CREXT-08 e de suplemento de crédito 2022-SUPLE-05 dentro do vixente Orzamento municipal do exercicio 2022, financiado co Remanente Líquido de Tesourería para Gastos Xerais do Concello procedente da liquidación do exercicio 2021. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles no taboleiro de anuncios do Concello de Santiago de Compostela sito na súa sede electrónica (https://sede.santiagodecompostela. gal) e nos Servizos Económicos do Concello, na rúa Galeras nº 5, aos efectos de que os interesados puidesen presentar as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que se fai público o resumo por capítulos á data actual do citado orzamento, unha vez incorporada a modificación aprobada, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004 do 5 de marzo. O resumo por capítulos do citado orzamento, unha vez incorporada esta modificación de crédito aprobada, é o seguinte: O que se fai público para xeral coñecemento. Santiago de Compostela, 15 de xullo de 2022 A concelleira delegada de Economía, Facenda, Persoal, Contratación e Modernización da Administración Local Marta Abal Rodríguez
20/07/2022 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de aprobación definitiva do expediente de crédito extraordinario 2022-CREXT-07 por importe de 1.362.427,86 euros, financiado co remanente líquido de tesourería para gastos xerais do concello procedente da liquidación do exercicio 2021

O Pleno da Corporación municipal, en sesión extraordinaria celebrada o día 17 de xuño de 2022, aprobou inicialmente o expediente de modificación orzamentaria de crédito extraordinario 2022-CREXT-07 dentro do vixente Orzamento municipal do ano 2022, financiado co Remanente Líquido de Tesourería para Gastos Xerais do Concello procedente da liquidación do exercicio 2021. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles no taboleiro de anuncios do Concello de Santiago de Compostela sito na súa sede electrónica (https://sede.santiagodecompostela. gal) e nos Servizos Económicos do Concello, na rúa Galeras nº 5, aos efectos de que os interesados puidesen presentar as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que se fai público o resumo por capítulos á data actual do citado orzamento, unha vez incorporada a modificación aprobada, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004 do 5 de marzo. O resumo por capítulos do citado orzamento, unha vez incorporada esta modificación de crédito aprobada, é o seguinte: O que se fai público para xeral coñecemento. Santiago de Compostela, 15 de xullo de 2022 A concelleira delegada de Economía, Facenda, Persoal, Contratación e Modernización da Administración Local Marta Abal Rodríguez
20/07/2022 | Administración LocalMunicipal
Mugardos
Avocación de competencia pola Alcaldía para a corrección dun erro material no PCAP da contratación da obra de mellora de servizos e pavimentación na rúa Rosalía de Castro, incluídas no POS+ Adicional 1/2019. expte.971/2021

O sr. Alcalde do Concello de Mugardos, con data 01.07.2022, dictou a Resolución núm.2022-0636, de avocación da competencia (delegada na Xunta de Goberno Local mediante a Resolución de Alcaldía 1414/2019, de 13.12.2019, punto cuarto, apartado segundo modificado pola Resolución da Alcaldía núm.56/2021, de 21.01.2021) “como órgano de contratación respecto dos contratos de obras, de suministro, de servizos, os contratos de concesión de obras, os contratos de concesión de servizos e os contratos administrativos especiais, cando o seu valor estimado supere os 5.000 euros e non supere o 10 por cento dos recursos ordinarios do orzamento nin, en calquera caso, a contía de seis millóns de euros, incluídos os de carácter plurianual cando a súa duración non sexa superior a catro anos, eventuais prórrogas incluídas sempre que o importe acumulado de todas as súas anualidades non supere nin a porcentaxe indicada, referido aos recursos ordinarios do orzamento do primeiro exercicio, nin a contía sinalada.”, de xeito puntual, e única e exclusivamente para a corrección dun erro material advertido no Prego de Cláusulas Administrativas Particulares de contratación da “OBRA DE MELLORA DE SERVIZOS E PAVIMENTACIÓN NA RÚA ROSALIA DE CASTRO”. Mugardos, asinado dixitalmente polo alcade do Concello de Mugardos, D. Antonio Marcial Darwin Oswaldo Chikh Trescents, o 12 de xullo de 2022.
20/07/2022 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de exposición ao público de aprobación do expediente de crédito extraordinario nº 2022-CREXT-10 de importe 846.883,28 euros, financiado con remanente líquido de tesourería para gastos xerais do exercicio 2021

O Pleno da Corporación municipal, en sesión ordinaria celebrada o día 15 de xullo de 2022, aprobou inicialmente o expediente de modificación orzamentaria de crédito extraordinario 2022-CREXT-10 dentro do vixente Orzamento municipal do exercicio 2022, financiado con remanente líquido de tesourería para gastos xerais do exercicio 2021. En cumprimento do disposto no artigo 177.2 en relación co 169.1 do Real Decreto Lexislativo 2/2004, de 5 de marzo, polo que se aproba o Texto refundido da Lei reguladora de facendas locais, este expediente exponse ao publico durante un prazo de quince días hábiles no taboleiro de anuncios do Concello de Santiago de Compostela sito na súa sede electrónica (https://sede.santiagodecompostela. gal) e nos servizos económicos do Concello, na rúa Galeras nº 5, a efectos de que as persoas interesadas poidan presentar as reclamacións que estimen oportunas (as reclamacións que se presenten deberán conter necesariamente o seguinte código de referencia para o seu rexistro “CREXT-10”). No caso de non presentarse reclamación algunha entenderase definitivamente aprobado o acordo inicial. Santiago de Compostela, 15 de xullo de 2022 A concelleira delegada de Economía, Facenda, Persoal, Contratación e Modernización da Administración Local Marta Abal Rodríguez
20/07/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Subdirección Xeral de Xestión do Dominio Público Hidráulico
DH. A15.42202 Concesión dun de auga a Daniel Otero Trigo, no concello de Santa Comba (A Coruña)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 14 de xuño de 2022 e como resultado do expediente incoado para o efecto, outorgouse a Jiacheng El Assal Daki unha concesión de 306,6 m 3 anuais de auga que procede dun manancial situado no lugar do Mato, na parroquia de Cícere (San Pedro), no concello de Santa Comba (A Coruña), con destino a uso doméstico. Número Expte.: DH. A15.42202 Santiago de Compostela, 14 de xullo de 2022 O xefe do Servizo de Tramitación Técnico-Administrativa do Dominio Público Hidráulico Jamie Lee Stoykov Rossich
20/07/2022 | Administración LocalMunicipal
Santiago de Compostela
Servizos Económicos - Oficina Orzamentaria
Anuncio de aprobación definitiva do expediente de crédito extraordinario nº 2022-CREXT-06 de importe 26.656,04 euros, financiado con baixas por anulación

O Pleno da Corporación municipal, en sesión ordinaria celebrada o día 17 de xullo de 2022, aprobou inicialmente o expediente de modificación orzamentaria de crédito extraordinario 2022-CREXT-06 dentro do vixente Orzamento municipal do exercicio 2022, financiado con baixas por anulación. En cumprimento do disposto no artigo 177.2 en relación co 169.1 do texto refundido da Lei Reguladora de Facendas Locais, expúxose ao público durante un prazo de quince días hábiles no taboleiro de anuncios do Concello de Santiago de Compostela sito na súa sede electrónica (https://sede.santiagodecompostela. gal) e nos Servizos Económicos do Concello, na rúa Galeras nº 5, aos efectos de que os interesados puidesen presentar as reclamacións que estimaran pertinentes. Transcorrido o prazo de exposición pública sen que se produciran reclamacións, enténdese aprobado definitivamente, polo que se fai público o resumo por capítulos á data actual do citado orzamento, unha vez incorporada a modificación aprobada, de acordo co artigo 177.2 en relación co artigo 169.1 do texto refundido da Lei Reguladora de Facendas Locais, aprobado polo RDL 2/2004 do 5 de marzo. O resumo por capítulos do citado orzamento, unha vez incorporada esta modificación de crédito aprobada, é o seguinte: O que se fai público para xeral coñecemento. Santiago de Compostela, 15 de xullo de 2022 A concelleira delegada de Economía, Facenda, Persoal, Contratación e Modernización da Administración Local Marta Abal Rodríguez
20/07/2022 | Administración LocalMunicipal
Aranga
Secretaría - Intervención
Modificación RPT

Elevado a definitivo o acordo plenario do 09/06/2022 de aprobación da modificación da RPT no concello de Aranga, de conformidade co disposto no artigo 127 do Real Decreto 781/1986 que aproba o texto refundido das disposicións legais vixentes en material de réxime local e o artigo 202 da lei 2/2015 de 29 de abril de emprego público de Galicia, procédese á publicación do cadro resume da dita modificación: A cobertura das prazas correspondentes, e polo tanto, a selección do pesoal ocupante das mesmas, e que se deberán adscribir aos postos, realizaráse mediante a promoción interna; sen prexuicio de que, no caso de que si ditas vacantes resultan desertas, se poidan incorporar de considerse oportuno e con arranxo ás previsión legais, á quenda de acceso libre. En todo caso, de materializarse a cobertura das prazas, as prazas o postos correspondentes que queden vacantes, serán obxecto de amortización. Contra o presente acordo, que pon fin a vía administrativa poderá interpoñerse, de conformidade co artigo 112.3 da lei 39/2015 de 1 de outubro do procedemento administrativo común das Administracións Públicas, poderá interpoñerse directamente recurso contencioso administrativo no prazo de dous meses contados dende o seguinte á publicación deste anuncio, ante o xulgado do contencioso administrativo competente. Aranga, 15 de xullo de 2022 O alcalde Asdo: Alberto Platas Álvarez
20/07/2022 | Administración LocalMunicipal
Zas
Convocatoria de contratacion da Brigada de incendios 2022: xefe de brigada

Anuncio da convocatoria para a contratación dun xefe de brigada e a formación dunha lista de substitución para a brigada de incendios do Concello de Zas Por Resolución núm.236/2022, de 19 de xullo, aprobáronse as bases para a contratación dun xefe de brigada de incendios do Concello de Zas e a formación dunha lista de substitución, a xornada completa. O prazo de presentación de instancias é de catro días hábiles contados a partir do seguinte á publicación deste anuncio no Boletín Oficial da Provincia. As persoas interesadas poderán consultar as bases no Taboleiro de anuncios da sede electrónica do Concello, https://sede.concellodezas.orgEn Zas, 19 de xullo de 2022 O Concelleiro delegado D. Óscar Lema Romero (Decreto de delegación competencias 167/2022 de 27/05/2022)
20/07/2022 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Centro
Expediente DH. A15.85162 Solicitude de concesión de augas públicas presentada pola Asociación Vacaloura Santuario Animal (Arzúa)

A Asociación Vacaloura Santuario Animal solicita de Augas de Galicia a concesión dun aproveitamento de augas públicas coas seguintes características: SOLICITANTE: Asociación Vacaloura Santuario Animal VOLUME TOTAL ANUAL: 788,40 m 3 /ano. CAUDAL MÁXIMO INSTANTÁNEO: 1,25 l/s DESTINO: uso gandeiro ORIXE: manancial na parcela 570 do polígono 511 LUGAR: Tranca PARROQUIA: Calvos de Sobrecamino CONCELLO: Arzúa O aproveitamento consiste na captación dun manancial situado na parcela de referencia catastral 15006B511005700001IU e na súa condución ata un depósito de acumulación de polietileno reforzado con fibra de vidro de 1.000 litros, e posterior impulsión mediante bomba hidráulica e condución de polietileno de 40mm de diámetro ata a veciña parcela 15006B511005710000UG, onde se empregará para uso dunha nave gandeira. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arzúa ou nas oficinas deste servizo, situadas na rúa Tomiño número 16, baixo, en Santiago, onde estará exposto o expediente de que se trata, para que poida ser examinado por quen o desexe, previa cita no enderezo electrónico dgc. augas@xunta. gal Santiago de Compostela, o xefe do Servizo Territorial – Jesús Antonio Manrique Merino (Sinatura dixital), 13 de xullo de 2022.
20/07/2022 | Administración LocalMunicipal
Cee
Acordo do Pleno do Concello de Cee polo que se aproba inicialmente a modificación do Anexo de Subvencións do Orzamento para o exercicio 2022. Expediente Nº: 2022/T002/000022.

O Pleno do Concello de Cee en sesión extraordinaria celebrada o día 13 de xullo de 2022, acordou a aprobación inicial da modificación do Anexo de Subvencións do Orzamento para o exercicio 2022. Sométese o expediente a información pública polo prazo de quince días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [dirección https://www.cee. gal]. Se transcorrido devandito prazo non se presentaron reclamacións, considerarase aprobado definitivamente devandito Acordo. Cee, 14 de xullo de 2022 Alcaldesa do Concello de Cee. Enrique Rafael Sotalin Massana.